
RAPORT 

asupra proiectului de Lege pentru ratificarea Protocolului între Guvernul României şi Guvernul Republicii India, semnat la Bucureşti la 16 februarie 2009, pentru amendarea Acordului între Guvernul României şi Guvernul Republicii India privind promovarea şi protejarea reciprocă a investiţiilor, 
semnat la New Delhi, la 17 noiembrie 1997
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu proiectul de Lege pentru ratificarea Protocolului între Guvernul României şi Guvernul Republicii India, semnat la Bucureşti la 16 februarie 2009, pentru amendarea Acordului între Guvernul României şi Guvernul Republicii India privind promovarea şi protejarea reciprocă a investiţiilor, semnat la New Delhi, la 17 noiembrie 1997, trimis cu adresa nr. PL-x 275 din 25 mai 2009, înregistrată sub  nr. 21/178 din 26 mai 2009.
Conform prevederilor art. 75 alin. (2) din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare, în cazul acestei iniţiative legislative, Camera Deputaţilor este prima Cameră sesizată.

Consiliul Legislativ a avizat favorabil proiectul de lege, conform avizului nr. 484 din  14 mai 2009.
Comisia juridică, de disciplină şi imunităţi a avizat favorabil iniţiativa legislativă, conform avizului nr.31/541 din 10 iunie 2009.
Comisia pentru politică externă a avizat favorabil proiectul de lege în forma prezentată, conform avizului nr.33/PL-x 275 din 27 mai 2009.
Iniţiativa legislativă supusă dezbaterii are ca obiect de reglementare ratificarea Protocolului între Guvernul României şi Guvernul Republicii India, semnat la Bucureşti la 16 februarie 2009, pentru amendarea Acordului între Guvernul României şi Guvernul Republicii India privind promovarea şi protejarea reciprocă a investiţiilor, semnat la New Delhi la 17 noiembrie 1997. Încheierea prezentului Protocol este necesară întrucât asigură aplicarea art.307 al Tratatului instituind Comunitatea Europeană, care prevede obligaţia statelor membre de a adopta măsurile necesare pentru eliminarea incompatibilităţilor între tratatele la care acestea sunt părţi şi dreptul comunitar. 
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege mai sus menţionat în şedinţa din 16  iunie 2009. 
La lucrările Comisiei a participat, în calitate de invitat, din partea Ministerului Finanţelor Publice, domnul Cristian Mureşan – consilier.
La dezbaterea acestei iniţiative legislative, din totalul de 24 de membri ai Comisiei pentru politică economică, reformă şi privatizare, la şedinţă au fost prezenţi toţi deputaţii.
În urma examinării proiectului de lege şi a punctelor de vedere exprimate de către membrii Comisiei, s-a hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru ratificarea Protocolului între Guvernul României şi Guvernul Republicii India, semnat la Bucureşti la 16 februarie 2009, pentru amendarea Acordului între Guvernul României şi Guvernul Republicii India privind promovarea şi protejarea reciprocă a investiţiilor, semnat la New Delhi, la 17 noiembrie 1997, în forma prezentată de iniţiator.

În raport cu obiectul şi conţinutul său, proiectul de lege face parte din categoria legilor ordinare.                                                                                                                                                                                      

                    PRESEDINTE                                       SECRETAR                                                

                   Mihai TUDOSE                               Cătălin CHERECHEŞ                                                                                                                                          

Vă înaintăm, alăturat, RAPORTUL asupra proiectului de Lege pentru ratificarea Protocolului între Guvernul României şi Guvernul Republicii India, semnat la Bucureşti la 16 februarie 2009, pentru amendarea Acordului între Guvernul României şi Guvernul Republicii India privind promovarea şi protejarea reciprocă a investiţiilor, semnat la New Delhi, la 17 noiembrie 1997, trimis, spre dezbatere în fond, cu adresa nr. PL-x 275 din 25 mai 2009, înregistrată sub  nr. 21/178 din 26 mai 2009, Camera Deputaţilor fiind prima Cameră sesizată. 

În raport cu obiectul şi conţinutul său, proiectul de lege face parte din categoria legilor ordinare.

